Bare en uke etter at angrepet på Sovjet var et faktum ble Gilbert Furubotn utnevnt til sjef for de norske sendingene i Radio Moskva. Der hadde Anna Dalland de siste to-tre årene vært en enslig norsk stemme i de skandinaviske, det vil si svenske, sendingene. Nå opplevde lytterne at hennes bergensrøst fikk selskap av Furubotns noe ubestemmelige dialekt. Sammen skulle de to sørge for egne norske sendinger, og bygge opp en egen norsk redaksjon.